ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ રશિયન ફેડરેશનના પ્રમુખ મહામહિમ શ્રી વ્લાદિમીર પુતિન સાથે ટેલિફોન પર વાત કરી
પ્રધાનમંત્રી શ્રી નરેન્દ્ર મોદીએ આજે રશિયન ફેડરેશનના પ્રમુખ મહામહિમ શ્રી વ્લાદિમીર પુતિન સાથે ટેલિફોન પર વાતચીત કરી હતી.
SCO સમિટની બાજુમાં સમરકંદમાં તેમની બેઠક બાદ, બંને નેતાઓએ ઉર્જા સહયોગ, વેપાર અને રોકાણ, સંરક્ષણ અને સુરક્ષા સહયોગ અને અન્ય મુખ્ય ક્ષેત્રો સહિત દ્વિપક્ષીય સંબંધોના અનેક પાસાઓની સમીક્ષા કરી.
યુક્રેનમાં ચાલી રહેલા સંઘર્ષના સંદર્ભમાં, પ્રધાનમંત્રીશ્રીએ સંવાદ અને મુત્સદ્દીગીરીને જ આગળ વધારવાના તેમના આહ્વાનનો પુનરોચ્ચાર કર્યો હતો.
પ્રધાનમંત્રીશ્રીએ રાષ્ટ્રપતિ પુતિનને G-20 ના ભારતના ચાલી રહેલા પ્રમુખપદ વિશે માહિતી આપી, તેની મુખ્ય પ્રાથમિકતાઓને પ્રકાશિત કરી. તેમણે શાંઘાઈ કોઓપરેશન ઓર્ગેનાઈઝેશનના ભારતના અધ્યક્ષપદ દરમિયાન બંને દેશો સાથે મળીને કામ કરવા માટે આતુરતા વ્યક્ત કરી હતી.
નેતાઓ એકબીજા સાથે નિયમિત સંપર્કમાં રહેવા સંમત થયા હતા.
YP/GP/JD
(
આંકડાશાસ્ત્ર અને કાર્યક્રમ અમલીકરણ મંત્રાલય
એનએસઓ દ્વારા યોજાયેલ વર્કશોપ અને ક્વિઝ સ્પર્ધામાં 140 વિદ્યાર્થીઓએ ફેકલ્ટી સભ્યો સાથે ભાગ લીધો
ભાવનગર
રાષ્ટ્રીય આંકડાકીય કચેરી , ફિલ્ડ ઓપરેશન્સ ડિવિઝન, આંકડા અને કાર્યક્રમ અમલીકરણ મંત્રાલય, ભારત સરકારની પેટા-પ્રાદેશિક કચેરી, ભાવનગર દ્વારા મહારાજ કૃષ્ણકુમારસિંહજી ભાવનગર યુનિવર્સિટીના સહયોગથી ભાવનગરમાં 16મી ફેબ્રુઆરી 2023ના રોજ વર્કશોપ અને ક્વિઝ સ્પર્ધાનું આયોજન કરવામાં આવ્યું હતું. આ કાર્યક્રમનો હેતુ વિદ્યાર્થીઓને ભારતીય અધિકૃત આંકડાકીય પ્રણાલીના વિવિધ પાસાઓ વિશે માહિતગાર કરવાનો તેમજ NSO અને તેની પ્રવૃત્તિઓ વિશે જાગૃતિને પ્રોત્સાહન આપવાનો હતો. યુનિવર્સિટી કેમ્પસના સેનેટ હોલમાં આયોજિત આ કાર્યક્રમમાં એમ કે ભાવનગર યુનિવર્સિટી અને તેની સંલગ્ન કોલેજોના 140 જેટલા વિદ્યાર્થીઓએ ફેકલ્ટી સભ્યો સાથે ભાગ લીધો હતો.
કાર્યક્રમનું ઉદ્ઘાટન શ્રી એસ કે ભાણાવત, પ્રાદેશિક કચેરી, અમદાવાદના ઉપ મહાનિદેશક અને પ્રાદેશિક વડા દ્વારા દીપ પ્રાગટ્ય કરીને કરવામાં આવ્યું હતું. તેમના ઉદ્ઘાટન પ્રવચનમાં શ્રી એસ કે ભાણાવત, પ્રાદેશિક કચેરી, અમદાવાદના ઉપ મહાનિદેશક અને પ્રાદેશિક વડાએ નીતિ ઘડતરમાં સત્તાવાર આંકડાઓના મહત્વ પર પ્રકાશ પાડ્યો હતો. એમ.કે.ભાવનગર યુનિવર્સિટીના વાઇસ ચાન્સેલર ડૉ. એમ.એમ.ત્રિવેદીએ આ કાર્યક્રમ માટે NSOનો આભાર માન્યો હતો અને વિદ્યાર્થીઓને ભવિષ્યની સારી સંભાવનાઓ માટે આ કાર્યક્રમ દરમિયાન વહેંચાયેલા જ્ઞાનનો ઉપયોગ કરવાની સલાહ આપી હતી. ડૉ. ઉમેશ એમ રાવલ, ઓએસડી પરીક્ષણ અને પ્રો. અને વિભાગના વડા, સ્ટેટિસ્ટિક્સ વિભાગ, એમ.જે. કૉલેજ ઑફ કોમર્સ, ભાવનગર વિદ્યાર્થીઓને ભણતર પર ભાર આપવા પ્રેરિત કર્યા હતા. ડૉ. સંજય શ્રીવાસ્તવ, પ્રો. અને વિભાગના વડા, સ્ટેટિસ્ટિક્સ વિભાગ, સર પી.પી. ઇન્સ્ટિટ્યૂટ ઑફ સાયન્સ, ભાવનગર એ કાર્યક્રમમાં ભાગ લીધો હતો. શ્રીમતી. એચ બી જાજલ, વરિષ્ઠ આંકડાકીય અધિકારી અને પેટા-પ્રાદેશિક કચેરીના ઇન્ચાર્જે એનએસઓ દ્વારા હાથ ધરવામાં આવતા વિવિધ સર્વેક્ષણો અને આંકડાશાસ્ત્રના ક્ષેત્રમાં વિદ્યાર્થીઓ માટે કારકિર્દીની તકો વિશે પ્રેઝન્ટેશન આપ્યું હતું. ક્વિઝનું સંચાલન વરિષ્ઠ આંકડાકીય અધિકારીઓ કુ. કુણાલી અને કુ. એન ઈ. નવીના દ્વારા કરવામાં આવ્યું હતું. શ્રી એ જે પરમાર, મદદનીશ નિયામક, પ્રાદેશિક કચેરી, અમદાવાદ તેમજ પેટા-પ્રાદેશિક કચેરીના અન્ય અધિકારીઓએ પણ આ કાર્યક્રમમાં ભાગ લીધો હતો. એમ.કે.ભાવનગર યુનિવર્સિટીના આંકડાશાસ્ત્ર વિભાગના શ્રી ગલીયા મિહિર અને શ્રી ભાવેશ દિહોરાની ટીમ ક્વિઝ સ્પર્ધામાં વિજેતા બની હતી. એમ.જે.કોલેજ ઓફ કોમર્સની ટીમમાંથી શ્રી ગારીયા પ્રણવ જે અને શ્રી દિગેશ ગહાદરા અને સર પી પી ઈન્સ્ટીટ્યુટ ઓફ સાયન્સની ટીમમાંથી શ્રી ઘઘલકા હર્ષ અને શ્રી ભટ્ટ માધવ અનુક્રમે ફર્સ્ટ અને સેકન્ડ રનર અપ રહ્યા. આ વિદ્યાર્થીઓને આકર્ષક ઈનામો આપવામાં આવ્યા હતા. ક્વિઝમાં ભાગ લેનાર અન્ય વિદ્યાર્થીઓને સહભાગીતાનું પ્રમાણપત્ર આપવામાં આવ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
પ્રધાનમંત્રીનું કાર્યાલય
ગિરીશ કર્નાડના નિધન પર પ્રધાનમંત્રીએ શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ગિરીશ કર્નાડના નિધન પર શોક વ્યક્ત કર્યો હતો.
પ્રધાનમંત્રીએ કહ્યું, “દરેક માધ્યમોમાં તેમના બહુમુખી અભિનય માટે ગિરીશ કર્નાડ હંમેશા માટે યાદ રહેશે. તેઓ પોતાના
(પ્રિય વિષયો પર પ્રબળતાથી વાત કરતા. તેમણે કરેલા કાર્યો આવનારા વર્ષોમાં પણ લોકપ્રિય રહેશે. તેમના નિધનથી દુઃખી
છું. એમના આત્માને શાંતિ મળે એવી પ્રાર્થના.”
નાણા મંત્રાલય
કેન્દ્ર સરકારે કોવિડ-19 લોકડાઉન દરમિયાન રિન્યૂઅલ થતી હેલ્થ અને મોટર  વીમા પોલિસીઓના પોલિસીધારકોને 15મી મે સુધી પ્રીમિયમની ચુકવણી કરવાની મંજૂરી આપતી અધિસૂચના જાહેર કરી
ગ્રેસ પીરિયડ દરમિયાન વીમાકવચ જળવાઈ રહેશે અને સરળતાપૂર્વક દાવાની ચુકવણી થશે
કોવિડ-19 લોકડાઉન દરમિયાન જે વીમાધારકોની હેલ્થ અને મોટર  વીમાપોલિસીઓ રિન્યૂ થવાની હતી, તેમની મુશ્કેલીઓ દૂર કરવા માટે કેન્દ્ર સરકારે એક અધિસૂચના જાહેર કરી છે. આ અધિસૂચના મુજબ, આ પ્રકારનાં પોલિસીધારકો 15મી મે સુધી પ્રીમિયમની ચુકવણી કરી શકશે. આ રીતે તેમનું વીમાકવચ જળવાઈ રહેશે અને તેઓ ગ્રેસ પીરિયડ દરમિયાન સરળતાપૂર્વક દાવાની ચુકવણી સુનિશ્ચિત થશે. આ અધિસૂચનામાં જણાવવામાં આવ્યું છે કે, જે પોલિસીધારકોની હેલ્થ કે મોટર વ્હિકલના થર્ડ પાર્ટી વીમાપોલિસીઓ 25 માર્ચ, 2020થી 3 મે, 2020 વચ્ચે રિન્યૂ થવાની હોય તથા કોરોનાવાયરસ રોગ ના પરિણામે દેશમાં પ્રવર્તમાન સ્થિતિને ધ્યાનમાં રાખીને તેમના પ્રીમિયમને રિન્યૂ કરવવા ચુકવણી કરી શક્યા ન હોય, તેઓ 15 મે, 2020 અગાઉ વીમાકંપનીઓને ચુકવણી કરીને પોલિસીઓને રિન્યૂ કરાવી શકશે, જેથી પોલિસી જે તારીખે રિન્યૂ થવાની હોય એ તારીખથી એમનું કાયેદસર મોટર વાહન થર્ડ પાર્ટી વીમાકવચ જળવાઈ રહેશે અને આ રીતે ગ્રેસ પીરિયડ દરમિયાન કોઈ પણ કાયદેસર દાવાની ચુકવણી થઈ શકશે.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 204.6 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 26,77,405 ડોઝ આપવામાં આવ્યા
ભારતમાં સક્રિય કેસનું ભારણ 1,39,792 થયું
સક્રિય કેસનું ભારણ હાલમાં 0.32% છે
સાજા થવાનો દર હાલમાં 98.49% નોંધાયો
છેલ્લા 24 કલાકમાં 17,897 દર્દીઓ સાજા થયા, કુલ વધીને 4,33,83,787 દર્દીઓ સાજા થયા
છેલ્લા 24 કલાકમાં ભારતમાં 13,734 નવા કેસ નોંધાયા
દૈનિક પોઝિટિવીટી દર 3.34% પહોંચ્યો
સાપ્તાહિક પોઝિટિવીટી દર હાલમાં 4.79% છે
કુલ 87.58 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,11,102 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 138.96 કરોડ લોકોને રસી આપવામાં આવી
ભારતમાં સક્રિય કેસનું ભારણ 78,190 થયું, 575 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.22% છે, માર્ચ 2020 પછી સૌથી ઓછા
સાજા થવાનો દર હાલમાં 98.40% નોંધાયો, માર્ચ 2020થી સૌથી વધુ
છેલ્લા 24 કલાકમાં 6,906 દર્દીઓ સાજા થયા, કુલ વધીને 3,42,01,966 દર્દીઓ સાજા થયા
છેલ્લા 24 કલાકમાં ભારતમાં 6,317 નવા કેસ નોંધાયા
દૈનિક પોઝિટિવીટી દર 0.51% પહોંચ્યો, છેલ્લા 79 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 38 દિવસથી 1% કરતા ઓછો થઈ ગયો છે, હાલમાં 0.58% છે
કુલ 66.51 કરોડ પરીક્ષણો કરવામાં આવ્યા
ઓમિક્રોન વેરિયન્ટની રાજ્ય મુજબ સ્થિતિ
|
|
નંબર.
|
|
રાજ્ય
|
|
ઓમિક્રોનના કેસની સંખ્યા
|
|
ડિસ્ચાર્જ/ રિકવર્ડ/માઈગ્રેટેડ
|
|
1
|
|
દિલ્હી
|
|
57
|
|
17
|
|
2
|
|
મહારાષ્ટ્ર
|
|
54
|
|
28
|
|
3
|
|
તેલંગણા
|
|
24
|
|
0
|
|
4
|
|
કર્ણાટક
|
|
19
|
|
15
|
|
5
|
|
રાજસ્થાન
|
|
18
|
|
18
|
|
6
|
|
કેરાલા
|
|
15
|
|
0
|
|
7
|
|
ગુજરાત
|
|
14
|
|
4
|
|
8
|
|
જેએન્ડકે 
|
|
3
|
|
3
|
|
9
|
|
ઓડિશા
|
|
2
|
|
0
|
|
10
|
|
ઉત્તર પ્રદેશ
|
|
2
|
|
2
|
|
11
|
|
આંધ્ર પ્રદેશ
|
|
1
|
|
1
|
|
12
|
|
ચંદિગઢ
|
|
1
|
|
0
|
|
13
|
|
લદાખ
|
|
1
|
|
1
|
|
14
|
|
તામિલનાડુ
|
|
1
|
|
0
|
|
15
|
|
પશ્ચિમ બંગાળ
|
|
1
|
|
1
|
|
|
|
કુલ
|
|
213
|
|
90
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 175
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 217.68 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 11,67,772 ડોઝ આપવામાં આવ્યા
ભારતમાં સક્રિય કેસનું ભારણ 43,415 થયું
સક્રિય કેસનું ભારણ હાલમાં 0.10% છે
સાજા થવાનો દર હાલમાં 98.72% નોંધાયો
છેલ્લા 24 કલાકમાં 4,688 દર્દીઓ સાજા થયા, કુલ વધીને 4,40,00,298 દર્દીઓ સાજા થયા
છેલ્લા 24 કલાકમાં ભારતમાં 4,129 નવા કેસ નોંધાયા
દૈનિક પોઝિટિવીટી દર 2.51% પહોંચ્યો
સાપ્તાહિક પોઝિટિવીટી દર હાલમાં 1.61% છે
કુલ 89.38 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,64,377 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
પ્રધાનમંત્રીનું કાર્યાલય
પ્રધાનમંત્રીએ મધ્ય પ્રદેશના ઉજ્જૈનમાં શ્રી મહાકાલ લોક ખાતે મહાકાલ લોક પ્રોજેક્ટનો પ્રથમ તબક્કો રાષ્ટ્રને સમર્પિત કર્યો
પ્રધાનમંત્રીએ આંતરિક ગર્ભગૃહમાં પૂજા અને આરતી કરી
પ્રોજેક્ટનો ઉદ્દેશ વારસાગત માળખાનાં સંરક્ષણ અને પુનઃસ્થાપન પર વિશેષ ભાર મૂકવાનો છે
સમગ્ર પ્રોજેક્ટનો કુલ ખર્ચ આશરે 850 કરોડ રૂપિયા છે
હાલ વર્ષે આશરે 1.5 કરોડ યાત્રાળુઓની અવરજવર છે એ સંખ્યા બમણી થવાની ધારણા છે
પ્રધાનમંત્રી શ્રી નરેન્દ્ર મોદીએ આજે મધ્ય પ્રદેશના ઉજ્જૈનમાં શ્રી મહાકાલ લોક ખાતે મહાકાલ લોક પ્રોજેક્ટનો પ્રથમ તબક્કો રાષ્ટ્રને સમર્પિત કર્યો હતો.
પ્રધાનમંત્રીએ જ્યારે નંદીદ્વારથી શ્રી મહાકાલ લોકમાં પહોંચ્યા ત્યારે પરંપરાગત ધોતીનાં વસ્ત્રો પહેર્યાં હતાં. આંતરિક ગર્ભગૃહમાં પહોંચ્યા બાદ પ્રધાનમંત્રીએ પૂજા અને દર્શન કર્યા હતા તથા મંદિરના પૂજારીઓની હાજરીમાં ભગવાન શ્રી મહાકાલ સમક્ષ હાથ જોડીને પ્રાર્થના કરી હતી. આરતી કર્યા બાદ અને પુષ્પાંજલિ અર્પણ કર્યા બાદ પ્રધાનમંત્રીએ અંતરંગ ગર્ભગૃહના દક્ષિણ ખૂણામાં બેસીને મંત્રોચ્ચારો થઈ રહ્યા હતા ત્યારે ધ્યાન ધર્યું હતું. પ્રધાનમંત્રી નંદીની પ્રતિમાની બાજુમાં પણ બેઠા હતા અને હાથ જોડીને પ્રાર્થના કરી હતી.
પ્રધાનમંત્રીએ શ્રી મહાકાલ લોક સમર્પિત કરવાની તકતીનું અનાવરણ કર્યું હતું. પ્રધાનમંત્રી મંદિરના સંતોને પણ મળ્યા હતા અને તેમની સાથે ટૂંકી વાતચીત કરી હતી. ત્યારબાદ પ્રધાનમંત્રીએ મહાકાલ લોક મંદિર સંકુલની મુલાકાત લીધી હતી અને પગપાળા ચાલીને સપ્તર્ષિ મંડળ, મંડપમ, ત્રિપુરાસુર વધ અને નવગઢનાં દર્શન કર્યા હતાં. પ્રધાનમંત્રીએ શિવ પુરાણમાંથી સર્જન કાર્ય, ગણેશનો જન્મ, સતી અને દક્ષની કથા સહિતની કથાઓ પર આધારિત માર્ગ પરના ભીંતચિત્રો પણ નિહાળ્યા હતા. શ્રી મોદીએ બાદમાં એક સાંસ્કૃતિક કાર્યક્રમ નિહાળ્યો હતો, જેને આ પ્રસંગે પ્રદર્શિત કરવામાં આવ્યો હતો અને માનસરોવરમાં મલખંભના નિહાળ્યા હતા. ત્યારબાદ ભારત માતાનાં મંદિરે દર્શન કર્યા હતા.
પ્રધાનમંત્રીની સાથે મધ્યપ્રદેશના રાજ્યપાલ શ્રી મંગુભાઈ પટેલ, મધ્યપ્રદેશના મુખ્યમંત્રી શ્રી શિવરાજસિંહ ચૌહાણ અને કેન્દ્રીય મંત્રી શ્રી જ્યોતિરાદિત્ય સિંધિયા પણ ઉપસ્થિત રહ્યા હતા.
પશ્ચાદભૂમિકા
પ્રધાનમંત્રી શ્રી નરેન્દ્ર મોદીએ મધ્ય પ્રદેશના ઉજ્જૈનમાં શ્રી મહાકાલ લોક ખાતે મહાકાલ લોક પ્રોજેક્ટનો પ્રથમ તબક્કો રાષ્ટ્રને સમર્પિત કર્યો હતો. મહાકાલ લોક પ્રોજેક્ટનો પ્રથમ તબક્કો મંદિરની મુલાકાત લેનારા યાત્રાળુઓને વૈશ્વિક કક્ષાની આધુનિક સુવિધાઓ પ્રદાન કરીને તેમના અનુભવને સમૃદ્ધ કરવામાં મદદ કરશે. આ પ્રોજેક્ટનો હેતુ સમગ્ર વિસ્તારને ગીચતામુક્ત કરવાનો છે અને હેરિટેજ માળખાનાં સંરક્ષણ અને પુન:સ્થાપના પર પણ વિશેષ ભાર મૂકવાનો છે. આ પ્રોજેક્ટ હેઠળ મંદિરનાં પરિસરનું વિસ્તરણ લગભગ સાત ગણું કરવામાં આવશે. સમગ્ર પ્રોજેક્ટની કુલ કિંમત આશરે ૮૫૦ કરોડ રૂપિયા છે. મંદિરની હાલની અવરજવર, જે હાલમાં વાર્ષિક આશરે 1.5 કરોડ છે, તે બમણી થવાની સંભાવના છે. પ્રોજેક્ટના વિકાસનું આયોજન બે તબક્કા હેઠળ કરવામાં આવ્યું છે.
મહાકાલ પથમાં 108 સ્તંભ  છે, જેમાં ભગવાન શિવનાં આનંદ તાંડવ સ્વરૂપ નું નિરૂપણ કરવામાં આવ્યું છે. મહાકાલ પથ પર ભગવાન શિવનાં જીવનને દર્શાવતા ઘણાં ધાર્મિક શિલ્પો સ્થાપિત કરાયાં છે. પથ પર ભીંતચિત્રની દિવાલ શિવ પુરાણની સૃષ્ટિની ક્રિયા, ગણેશનો જન્મ, સતી અને દક્ષની કથા સહિતની કથાઓ પર આધારિત છે. પ્લાઝાનો વિસ્તાર ૨.૫ હૅક્ટરમાં ફેલાયેલો છે અને તેની આસપાસ કમળનું તળાવ છે જેમાં પાણીના ફુવારાઓ સાથે શિવની પ્રતિમા છે. આર્ટિફિસિયલ ઇન્ટેલિજન્સ અને સર્વેલન્સ કેમેરાની મદદથી ઇન્ટિગ્રેટેડ કમાન્ડ એન્ડ કંટ્રોલ સેન્ટર દ્વારા સમગ્ર પરિસરની ૨૪૭ દેખરેખ રાખવામાં આવશે.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ વર્લ્ડ બોક્સિંગ ચેમ્પિયનશીપમાં કાંસ્ય ચંદ્રક જીતવા બદલ આકાશ કુમારને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ વર્લ્ડ બોક્સિંગ ચેમ્પિયનશીપમાં કાંસ્ય ચંદ્રક જીતવા બદલ આકાશ કુમારને અભિનંદન પાઠવ્યા છે.
પ્રધાનમંત્રીએ એક ટ્વીટમાં કહ્યું;
“વેલ ડન આકાશ! વર્લ્ડ બોક્સિંગ ચેમ્પિયનશીપમાં પ્રતિષ્ઠિત ચંદ્રક પ્રાપ્ત કરવા માટે અભિનંદન.
આ સફળતા યુવા બોક્સર્સને આગળ વધવા પ્રેરણાદાયી નીવડશે. તમારી ભાવિ સફળતા માટેની સફર માટે શુભકામનાઓ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ જમ્મુ, કાશ્મીર અને લદ્દાખના હિંમતવાન અને લાગણીશીલ બહેનો અને ભાઇઓને વંદન કર્યા
કહ્યું કે જમ્મુ અને કાશ્મીર પર આ સીમાચિહ્નરૂપ બિલ પસાર થવું એ સંસદીય લોકશાહીમાં મહત્વપૂર્ણ ઘટના છે
પ્રધાનમંત્રી નરેન્દ્ર મોદીએ આજે જમ્મુ અને કાશ્મીર સંબંધિત બિલને પસાર થવાની ઘટનાને આવકારી હતી અને તેને “આપણી સંસદીય લોકશાહીની ખૂબ જ મહત્વપૂર્ણ ઘટના” ગણાવી હતી.
શ્રેણીબદ્ધ ટ્વીટમાં પ્રધાનમંત્રીએ આશાવાદ વ્યક્ત કર્યો હતો કે, “આપણે સાથે મળીને ઉભા થઇશું અને સાથે મળીને 130 કરોડ ભારતીયોનાં સપનાં પૂર્ણ કરી શકીશું!”
તેમણે કહ્યું કે, “હું મારા જમ્મુ, કાશ્મીર અને લદ્દાખના બહેનો અને ભાઇઓની હિંમત અને લવચીકતાને વંદન કરું છું.”
પ્રધાનમંત્રીએ વધુમાં જણાવ્યું હતું કે, “વર્ષોથી, ભાવનાત્મક બ્લેકમેઇલ કરવામાં માનતા પોતાના સ્થાપિત હિતો ધરાવતા સમૂહોએ ક્યારેય લોકોના સશક્તીકરણની દરકાર લીધી જ નથી. જમ્મુ અને કાશ્મીર હવે તેમના સકંજામાંથી મુક્ત છે. નવી પરોઢ, બહેતર આવતીકાલ આપણી પ્રતિક્ષા કરી રહી છે!”
શ્રી નરેન્દ્ર મોદીએ જણાવ્યું હતું કે, “જમ્મુ, કાશ્મીર અને લદ્દાખ સંબંધિત બિલથી અખંડિતતા અને સશક્તીકરણ સુનિશ્ચિત થશે. આ પગલું યુવાનોને મુખ્ય પ્રવાહમાં લાવશે અને તેમને પોતાનું કૌશલ્ય તેમજ આવડત બતાવવા માટે અસંખ્ય તકો પૂરી પાડશે. સ્થાનિક ઇન્ફ્રાસ્ટ્રક્ચરમાં નોંધપાત્ર સુધારો આવશે.”
તેમણે ખાસ કરીને લદ્દાખના લોકોને અભિનંદન પાઠવ્યા હતા. તેમણે કહ્યું હતું કે, “કેન્દ્ર શાસિત પ્રદેશ જાહેર કરવાની તેમની લાંબા સમયની માંગણી પરિપૂર્ણ થઇ હોવાથી આ ખૂબ જ આનંદની બાબત છે. આ નિર્ણય આ પ્રદેશના લોકોની એકંદરે સમૃદ્ધિને પ્રોત્સાહિત કરશે અને તેમના માટે વિકાસની વધુ સારી સુવિધાઓ સુનિશ્ચિત થશે.”
પ્રધાનમંત્રીએ જણાવ્યું હતું કે, “જમ્મુ, કાશ્મીર અને લદ્દાખ સંબંધિત મહત્વપૂર્ણ બિલ પસાર થવા એ મહાન નેતા સરદાર વલ્લભભાઇ પટેલ કે જેમણે ભારતની એકતા માટે કામ કર્યું હતું, ડૉ. બાબાસાહેબ આંબેડકર કે જેઓ પોતાના અભિપ્રાયો માટે ખ્યાતનામ હતા અને ડૉ. શ્યામા પ્રસાદ મુખરજી કે જેમણે ભારતની એકતા અને એકીકૃતતા માટે પોતાનું જીવન સમર્પિત કર્યું હતું તેમને સર્વોત્તમ શ્રદ્ધાંજલી છે.”
તેમણે કહ્યું કે, “સંસદમાં રાજકીય પક્ષો આ પ્રસંગે સાથે ઉભા રહ્યા, પોતાની વિચારધારાઓ અને મતભેદો બાજુ મુકીને એવી મજબૂત ચર્ચામાં ભાગ લીધો જેણે આપણી સંસદીય લોકશાહીનું ગૌરવ વધાર્યું છે. આ માટે, હું તમામ સાસંદો, વિવિધ રાજકીય પક્ષો અને તેમના નેતાઓને અભિનંદન પાઠવું છું.”
પ્રધાનમંત્રીએ એક અલગ ટ્વીટમાં લખ્યું હતું કે, “જમ્મુ, કાશ્મીર અને લદ્દાખના લોકોને એવા સાંસદો પર ગર્વ થશે જેઓ આ પ્રદેશના ભવિષ્ય માટે તેમજ અહિં શાંતિ સ્થાપવા, પ્રગતિ લાવવા અને તેમની સમૃદ્ધિ વધારવા માટે મતભેદો બાજુએ મુકીને ચર્ચા કરી. અંતિમ આંકડાઓમાં વ્યાપકપણે મળેલો સહકાર સ્પષ્ટ દેખાઇ આવે છે. રાજ્યસભામાં 125:61 અને લોકસભામાં 370:70.”
તેમણે કહ્યું કે, “ભારતના ઉપરાષ્ટ્રપતિ અને રાજ્યસભાના અધ્યક્ષ એમ. વેંકૈયા નાયડુ ગારુ તેમજ અધ્યક્ષ ઓમ બિરલાજીએ બંને ગૃહોની પ્રક્રિયા ખૂબ જ અદભૂત રીતે પાર પાડી છે, જેના માટે તેઓ સમગ્ર દેશ વતી પ્રશંસાને પાત્ર છે.”
તેમણે ખાસ કરીને ગૃહમંત્રી અમિત શાહને અભિનંદન પાઠવ્યા હતા. તેમણે કહ્યું હતું કે, “આપણા ગૃહમંત્રી અમિત શાહજી જમ્મુ, કાશ્મીર અને લદ્દાખના લોકોનું જીવન બહેતર બને તે સુનિશ્ચિત કરવા માટે અવિરત કામ કરી રહ્યા છે. આ બિલ પસાર થયા તેમાં તેમની કટિબદ્ધતા અને ખંત સ્પષ્ટ દેખાઈ આવે છે. હું અમિતભાઇને વિશેષરૂપે અભિનંદન પાઠવું છું.!”
RP
(Visitor Counter : 167
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 106.79 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,06,79,93,365
|
|
બાકી ઉપલબ્ધ
|
|
12,02,30,859
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 106.79 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 177
ચૂંટણી આયોગ
2019માં મતદાતાઓની સંખ્યાના આંકડા
નવી દિલ્હી, 13-03-2019
વિશિષ્ટ સારાંશ સંશોધન મતદાન સૂચિ-2019ના છેલ્લા પ્રકાશનના સમયે મતદાતાઓની સંખ્યાના આકડાં આ પ્રકારે છે. – રાજ્યો અને કેન્દ્રશાસિત પ્રદેશોમાં મતદાન કેન્દ્રોની સંખ્યા 1035919 છે. રાજ્યો અને કેન્દ્રશાસિત પ્રદેશોમાં સામાન્ય મતદાતાઓની સંખ્યા 896076899 છે. દિવ્યાંગ સામાન્ય મતદાતાઓની સંખ્યા 4563905 છે. પ્રવાસી ભારતીય મતદાતાઓની કુલ સંખ્યા 71735 છે. સેવા મતદાતાઓની કુલ સંખ્યા 1662993 છે. આજ પ્રકારે 2019 મતદાતાઓની યાદી માટે મતદાતાઓની કુલ સંખ્યા 897811627 છે.
ડેટા શીટ જોવા માટે અહીં ક્લિક કરો -
NP/J.KHUNT/GP
(Visitor Counter : 150
પ્રધાનમંત્રીનું કાર્યાલય
પ્રધાનમંત્રી મોદી 17 નવેમ્બર 2020ના રોજ ત્રીજા વાર્ષિક બ્લૂમબર્ગ ન્યૂ ઇકોનોમી ફોરમમાં સંબોધન કરશે
પ્રધાનમંત્રી શ્રી નરેન્દ્ર મોદી 17 નવેમ્બર 2020ના રોજ સાંજે 6:૩૦ કલાકે ત્રીજા વાર્ષિક બ્લૂમબર્ગ ન્યૂ ઇકોનોમી ફોરમમાં સંબોધન કરશે.
શ્રી માઇકલ બ્લૂમબર્ગ દ્વારા બ્લૂમબર્ગ ન્યુ ઇકોનોમી ફોરમની સ્થાપના 2018માં કરવામાં આવી હતી. તે ઐતિહાસિક સંક્રાંતિના ગાળામાં વિશ્વના અર્થતંત્રનો સામનો કરી રહેલા નિર્ણાયક પડકારો વિશેના કાર્યશીલ ઉકેલો તરફ દોરીને વાસ્તવિક વાર્તાલાપમાં જોડાવા માટે નેતાઓનો સમુદાય બનાવવાનો પ્રયત્ન કરે છે. પ્રથમ ઉદઘાટન સત્ર સિંગાપુરમાં યોજાયો હતો અને બીજા વાર્ષિક સત્રનું આયોજન બીજિંગમાં કરવામાં આવ્યું હતું. આમાં વૈશ્વિક આર્થિક સંચાલન, વેપાર અને રોકાણ, તકનીક, શહેરીકરણ, મૂડી બજારો, હવામાન પરિવર્તન અને સમાવિષ્ટતા સહિતના વિષયોની શ્રેણીનો સમાવેશ થાય છે.
આ વર્ષે વિશ્વની અર્થવ્યવસ્થા કોવિડ-19 રોગચાળા સાથે ઝઝૂમી રહી છે, ત્યારે આ ફોરમમાં અર્થવ્યવસ્થાને ગતિ આપવા અને ભવિષ્ય માટેની કાર્યવાહી નક્કી કરવા પર કેન્દ્રિત વિચાર-વિમર્શ કરવામાં આવશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સ્પિક મેકે આંતરરાષ્ટ્રીય સંમેલન સંબોધિત કર્યું
પ્રધાનમંત્રીએ જણાવ્યું કે, જ્યારે 130 કરોડો લોકો એકજૂથ થઇ જાય તો સંગીત બની જાય છે
પ્રધાનમંત્રીએ કહ્યું કે, સંગીત દેશની સામૂહિક શક્તિનો સ્રોત બની ગયું છે
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી સ્પિક મેકે  આંતરરાષ્ટ્રીય સંમેલનને સંબોધિત કર્યું હતું.
પ્રધાનમંત્રીએ એ વાસ્તવિકતાની પ્રશંસા કરી હતી કે, આટલી કષ્ટદાયક પરિસ્થિતિમાં પણ સંગીતકારોને મિજાજ બદલાયો નથી અને સંમેલનની વિષય વસ્તુ એ વાત પર કેન્દ્રિત છે કે કોવિડ-19 મહામારીના કારણે યુવાનોમાં ઉત્પન્ન થતા તણાવને કેવી રીતે ઓછો કરી શકાય.
તેમણે જુની વાતોનું સ્મરણ કર્યું હતું કે, યુદ્ધ અને સંકટના સમયે ઐતિહાસિક દૃશ્ટિએ કેવી રીતે સંગીતે પ્રેરાણા આપવા માટે અને લોકોને એકબીજા સાથે સંકળાયેલા રાખવા માટે ભૂમિકા નિભાવી હતી.
તેમણે જણાવ્યું હતું કે, કવિઓ, ગાયકો અને કલાકારોએ હંમેશા આવા સમયમાં લોકોની બહાદુરી બહાર લાવવા માટે ગીત અને સંગીતની રચના કરી છે.
પ્રધાનમંત્રીએ જણાવ્યું હતું કે, આજે પણ, આવા કષ્ટદાયક સમયમાં જ્યારે આખી દુનિયા એક અદૃશ્ય શત્રુ સામે લડી રહી છે ત્યારે, ગાયકો, ગીતકારો અને કલાકારો પંક્તિઓની રચના કરી રહ્યા છે અને ગીતો ગાઇ રહ્યા છે જેથી લોકોનો આત્મવિશ્વાસ વધશે.
પ્રધાનમંત્રીએ એ વાતને યાદ કરી હતી કે, કેવી રીતે દેશના 130 કરોડ લોકો મહામારીનો સામનો કરવા માટે સમગ્ર દેશમાં જોશ ભરવા માટે તાળી વગાડવા, ઘંટડી અને શંખ વગાડવા માટે એકજૂથ થયા હતા.
તેમણે કહ્યું કે, જ્યારે સમાન વિચારધારા અને ભાવના સાથે 130 કરોડ લોકો એકજૂથ થઇ જાય તો તે સંગીત બની જાય છે.
તેમણે કહ્યું કે, જે પ્રકારે સંગીતમાં સામંજસ્ય અને શિસ્તની જરૂર હોય છે તેવી જ રીતે કોરોના સામે લડવા માટે દરેક નાગરિકમાં સામંજસ્ય, સંયમ અને શિસ્તની જરૂર છે.
તેમણે કહ્યું કે, આ વર્ષના સ્પિક મેકે સંમેલનમાં યોગ અને અને નાગ યોગ ઉપરાંત નેચર વોક, હેરિટેજ વોક, સાહિત્ય અને સર્વગ્રાહી ભોજન  જેવા તત્વોને સામેલ કરવાની પ્રશંસા કરી હતી.
નાદ યોગનું વર્ણન કરતા તેમણે કહ્યું હતું કે, ભારતમાં નાદને સંગીતનો પાયો અને આત્મ ઉર્જાના આધાર તરીકે જોવામાં આવે છે.
તેમણે કહ્યું હતું કે, જ્યારે આપણે યોગ અને સંગીતના માધ્યમથી આપણી આંતરિક ઉર્જાને નિયંત્રિત કરીએ છીએ ત્યારે આ નાદ તેના સ્વરોત્કર્ષ અથવા બ્રહ્મનાદની સ્થિતિમાં પહોંચી જાય છે.
પ્રધાનમંત્રીએ જણાવ્યું હતું કે, આ કારણે જ સંગીત અને યોગમાં ધ્યાન અને પ્રેરણાની શક્તિ હોય છે. બંને ઉર્જાના મોટા સ્રોત છે.
પ્રધાનમંત્રીએ જણાવ્યું હતું કે, સંગીત માત્ર આનંદનો સ્રોત નથી પરંતુ તે સેવાનું એક માધ્યમ અને તપસ્પાનું એક રૂપ પણ છે.
તેમણે ઉમેર્યું હતું કે, આપણા દેશમાં ઘણા મહાન સંગીતજ્ઞો છે જેમણે પોતનું સંપૂર્ણ જીવન માનવજાતની સેવામાં વ્યતિત કરી દીધું છે.
પ્રધાનમંત્રીએ જણાવ્યું હતું કે, ટેકનિક સાથે પ્રાચીન કળા અને સંગીતનું સંમિશ્રણ વર્તમાન સમયની માંગ છે.
રાજ્યો અને ભાષાઓની મર્યાદાઓથી ઉપર આજે સંગીત ‘એક ભારત શ્રેષ્ઠ’ ભારતના આદર્શને મજબૂત બનાવી રહ્યું છે જે પહેલાં ક્યારેય થયું નહોતું.
પ્રધાનમંત્રીએ એ તથ્યની પણ પ્રશંસા કરી હતી કે, લોકો પોતાની રચનાત્મકતાના માધ્યમથી સોશિયલ મીડિયા પર નવા સંદેશા આપી રહ્યા છે અને સાથે સાથે કોરોના વિરુદ્ધ દેશના અભિયાનને આગળ વધારી રહ્યા છે.
પ્રધાનમંત્રીએ આશા વ્યક્ત કરી કે, આ સંમેલન કોરોના વાયરસ વિરુદ્ધ આપણી લડાઇને નવી દિશા પણ આપશે.
GP/DS
(
કાયદો અને ન્યાય મંત્રાલય
કોવિડ-19 મહામારીને લીધે લૉકડાઉનના પગલે આવકવેરા અપીલ ટ્રીબ્યુનલે નિયમિતપણે સંવાદાત્મક સત્રો શરુ કર્યા
આવકવેરા અપીલ ટ્રીબ્યુનલ  દ્વારા કોવિડ-19 સામે લડવા માટે 21 દિવસના લૉકડાઉનના સમય દરમિયાન ઉપલબ્ધ સમયનો ઉત્પાદક રીતે ઉપયોગ કરવા માટે આજે નિયમિત સંવાદાત્મક સત્રોનો સમાવેશ કરતા વીડિયો કોન્ફરન્સની એક શ્રેણીનો પ્રારંભ કરવામાં આવ્યો છે. ITATના અધ્યક્ષ શ્રી જસ્ટીસ પી પી ભટ્ટે ઉપરાષ્ટ્રપતિ અને ટ્રીબ્યુનલના સભ્યો સાથે કરેલ વાતચીતમાં જણાવ્યું હતું કે, કેસોના નિકાલ દરને કઈ રીતે સુધારી શકાય અને સાથે સાથે ન્યાયિક વ્યવસ્થાની ગુણવત્તાને કઈ રીતે વધારી શકાય તે માટેના વિચારોનું આદાનપ્રદાન કરવા અને વ્યૂહરચનાઓ તૈયાર કરવા માટે આ પ્રકારની બેઠકોનો ઉપયોગ કરી શકાય તેમ છે.
ભારત સરકાર દ્વારા જાહેર કરવામાં આવેલ લૉકડાઉનનું સામાજિક અંતર જાળવીને અને જાતે એકાંતમાં રહીનેકડકપણે પાલન કરવામાં આવે તે અંગે પુનરોચ્ચાર કરીને જસ્ટીસ ભટ્ટે જણાવ્યું હતું કે ઓફીસમાંથી કામ કરવું અને સામાન્ય કામના દિવસો જેવી જ ઉત્પાદકતા પણ જાળવી રાખવી એ વર્તમાન સમયમાં અઘરું કાર્ય થઇ ગયું છે. આમ છતાં, એ બાબત અગત્યની છે કે આપણે આ સમયનો ઉપયોગ આપણા કૌશલ્ય અને ક્ષમતાઓને વધારવા માટે કરીએ, તેમણે ઉમેર્યું હતું.
શ્રી જસ્ટીસ ભટ્ટે જણાવ્યું હતું કે, “ન્યાયિક પ્રક્રિયા ચલાવવાના આપણા રોજીંદા કાર્યક્રમ દરમિયાન વહીવટ, ઈન્ફ્રાસ્ટ્રક્ચર, કર્મચારીઓની શિસ્ત વગેરે જેવા મુદ્દાઓને ઉકેલવા માટેનો સમય નથી મળી શકતો. આથી, આ પ્રકારના સંવાદો આપણા વહીવટી કામમાં પણ ચોકસાઈ પ્રાપ્ત કરવા માટે સહાયભૂત બનશે.”
સોમવાર, 13 એપ્રિલ સુધી તમામ કાર્યના દિવસો દરમિયાન સંવાદાત્મક સત્રોના સાત વિષયોમાં કાર્ય ક્ષેત્રની સાથે બિનકાર્ય ક્ષેત્રના વિષયો પણ સમાવિષ્ટ છે અને રાષ્ટ્રીય અને ઝોનલ સ્તર પર જુદા-જુદા સત્રો હશે જેમાં કેટલાય મોટી બેંચના સભ્યોનો સમાવેશ થશે. કાર્ય ક્ષેત્રના વિષયોમાં આવકવેરો અને સંલગ્ન કાયદાનો સમાવેશ થાય છે જ્યારે બિન કાર્ય ક્ષેત્રના વિષયો વધુ સારા જીવન સાથે સંકળાયેલ છે જેવા કે આરોગ્ય, ધ્યાન, સમગ્રતયા આરોગ્ય વગેરે. પ્રત્યેક સ્ટેશનના સભ્યોને ઈન્ફ્રાસ્ટ્રક્ચર અને વહીવટી સમસ્યાઓને લગતા સ્થાનિક મુદ્દાઓ અંગે અંદરોઅંદર બેઠકો યોજવા જણાવવામાં આવ્યું છે.
જે વર્તમાન મુદ્દાઓ પર ચર્ચાવિચારણા થવાની છે તેમાં નીચેનાનો સમાવેશ થાય છે:
- જનરલ એન્ટી અવોઇડન્સ રુલ  – મૂલ્યાંકનોમાં GAARની અરજી વડે ઉત્પન્ન થતા મુદ્દાઓ
- પ્રત્યક્ષ કર– વિવાદથી વિશ્વાસ કાયદો, 2020– ITAT પાસેથી અને તેની અપેક્ષાઓ.
- નાણાકીય કાયદામાં સુધારા, 2020
- કાયમી આવાસો અને વ્યવસાય જોડાણો અંગે બદલાતા ખ્યાલો તથા BEPSના સંદર્ભમાં ડિજિટલ ઈકોનોમીની કર પદ્ધતિ અને કાયદાકીય સુધારાઓ.
- મૂલ્યાંકનમાં ICDSની અસરો અને તેમાંથી ઉદભવતા મુદ્દાઓ
સંવાદાત્મક સત્રોમાં ચર્ચા કરવામાં આવનાર મૂળભૂત મુદ્દાઓમાં નીચેનાનો સમાવેશ થાય છે:
- બિઝનેસ કનેક્શન
- સેક્શન 9, FTS અને રોયલ્ટીઝ અંતર્ગત અનુમાનિત આવક
- કાયમી સ્થાપના અને લાભ આરોપણ 
- કેસ સ્ટડીઝ – કેટલાક મહત્વના ન્યાયિક પૂર્વ નિર્ણયોની અસર
- મૂલ્યાંકન ફરી શરુ કરવું અને મૂલ્યાંકનનું પુનઃનિરીક્ષણ
મુખ્ય કાર્યથી અલગ વિષયોના સત્રોમાં નીચેનાનો સમાવેશ થાય છે:
- આર્ટ ઑફ લિવીંગ – મહામારીના લૉકડાઉનનો સકારાત્મકતા સાથે સામનો કરવો
- ઘરે બેઠા કામ  – વર્ક લાઈફ સંતુલન જાળવી રાખવા માટેની એક તક
- યોગ સત્ર
ઉદ્ઘાટન સત્રને સંબોધન કરતા આજે શ્રી જસ્ટીસ ભટ્ટે જણાવ્યું કે તેમણે ચીફ જસ્ટીસ ઓફ ઇન્ડિયા શ્રી જસ્ટીસ શરદ અરવિંદ બોબડેને વિનંતી કરી છે કે તેઓ ITATના વાઈસ પ્રેસીડેન્ટ અને સભ્યો સહિતના કોઈ એક સંવાદાત્મક સત્રને સંબોધન કરે. તેમણે ઉમેર્યું કે પ્રખ્યાત ન્યાયાધીશો જુદા-જુદા સત્રોને સંબોધન કરશે અને સંવાદમાં ભાગ લેશે.
RP
પ્રધાનમંત્રીનું કાર્યાલય
પ્રધાનમંત્રીશ્રી એ ચેસમાં જાણીતા ચેમ્પિયન મેગ્નસ કાર્લસન સામે આર પ્રજ્ઞાનંધાની જીત પર ખુશી વ્યક્ત કરી
પ્રધાનમંત્રીશ્રી નરેન્દ્ર મોદીએ ઓનલાઈન ચેસ ટુર્નામેન્ટમાં જાણીતા ચેમ્પિયન મેગ્નસ કાર્લસન સામે આર પ્રજ્ઞાનંધાની જીત બદલ ખુશી વ્યક્ત કરી છે.
એક ટ્વિટમાં, પ્રધાનમંત્રીએ કહ્યું;
"આપણે સૌ યુવા પ્રતિભાશાળી આર પ્રજ્ઞાનંધાની સફળતા પર આનંદ અનુભવી રહ્યા છીએ. જાણીતા ચેમ્પિયન મેગ્નસ કાર્લસન સામે જીતવાની તેમની સિદ્ધિ પર ગર્વ અનુભવું છું. હું પ્રતિભાશાળી પ્રજ્ઞાનંધાને તેના ભાવિ પ્રયાસો માટે ખૂબ ખૂબ શુભેચ્છા પાઠવું છું."
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(